**B. Osobitná časť**

**K čl. I**

**K bodom 1 a 2**

Ustanovuje sa nové znenie príloh č. 1 až 6 nariadenia vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov v súlade s vykonávacou smernicou Komisie (EÚ) 2017/1279 zo 14. júla 2017, ktorou sa menia prílohy I až V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 184, 15. 7. 2017). Následne sa uvedená smernica dopĺňa do transpozičnej prílohy nariadenia vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov.

**K čl. II**

Navrhuje sa účinnosť nariadenia vlády Slovenskej republiky od 1. januára 2018.Dátum nadobudnutia účinnosti návrhu nariadenia vlády je určený v súlade s čl. 2 vykonávacej smernice Komisie (EÚ) 2017/1279 zo 14. júla 2017, ktorou sa menia prílohy I až V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 184, 15. 7. 2017).